بلوچستان کے ضلع قلات میں ۴ دہشت گرد ہلاک

پاکستان کے صوبہ بلوچستان کے ضلع قلات میں سیکیورٹی فورسز کے آپریشن کے دوران ۴ دہشت گرد ہلاک جب کہ فائرنگ کے تبادلے میں ۲ جوان ہلاک اور ۲ زخمی ہوگئے۔

خبر کا کوڈ: ۴۳۷۲۵۲

تاریخ: ۲۷ آذر ۲۰۱۸ - ۱۰:۵۶

رسا نیوز ایجنسی کی رپورٹ کے مطابق  پاکستان کے صوبہ بلوچستان کے ضلع قلات میں سیکیورٹی فورسز کے آپریشن کے دوران 4 دہشت گرد ہلاک جب کہ فائرنگ کے تبادلے میں 2 جوان ہلاک اور 2 زخمی ہوگئے۔

پاک فوج کے شعبہ تعلقات عامہ (آئی ایس پی آر) کے مطابق سکیورٹی فورسز نے آپریشن  " رد الفساد" کے تحت خفیہ اطلاعات پر قلات کے علاقے منگوچر میں آپریشن کیا۔

ترجمان پاک فوج کا کہنا ہےکہ آپریشن کے دوران فورسز کا دہشت گردوں سے مقابلہ ہوا جس میں 4 دہشت گرد ہلاک جب کہ فائرنگ کے تبادلے میں 2 جوان میر عالم اور وارث جاں بحق اور 2 زخمی ہوگئے۔

آئی ایس پی آر کے مطابق دہشت گرد بلوچستان میں دہشت گردی کی بڑی کارروائیوں کامنصوبہ بنارہےتھے جب کہ ان کے قبضے سے 2 خودکش جیکٹس، دھماکہ خیز مواد اور گولہ  بارود بھی برآمد ہوئے ہیں۔/۹۸۹/ف۹۴۰/